Á þátttökueyðublaðinu kemur m.a. fram hvert þátttökugjald er í mótum meistaraflokka . Vinsamlegast athugið að til þess að þátttökutilkynningin teljist fullgild verður undirritað eintak af þátttökutilkynningunni að berast skrifstofu KSÍ á netfangið : birkir@ksi.is . Ný félög í keppni meistaraflokksVakin er athygli á því að öll ný félög sem hefja keppni í meistaraflokki 2020 ( deild og / eða bikar ) og félög sem ekki hafa tekið þátt í keppni meistaraflokks síðustu þrjú keppnistímabil , ber að leggja fram með þátttökutilkynningunni eftirfarandi viðbótargögn : Staðfestingu frá ÍSÍ um stofnun félagsins ( ný félög ) . Staðfestingu aðalstjórnar félagsins um heimild til þátttöku . Staðfestingu viðkomandi vallaryfirvalda um heimild til afnota af leikvelli . Leikmannalista – Lágmark 25 leikmenn . Sameiginlegt keppnislið – Samningur félagaFélög sem ákveða að senda sameiginlegt lið til keppni samkvæmt 14. gr. reglugerðar KSÍ um knattspyrnumót , skulu gera um það skriflegt samkomulag og senda stjórn KSÍ til staðfestingar fyrir 10. janúar . Nánari leiðbeiningar er einnig að finna á vef KSÍ . Upplýsingar í símaskrá KSÍVinsamlegast kynnið ykkur hvaða upplýsingar birtast um ykkar félag á vef KSÍ undir flipanum „ Aðildarfélög “ og tilkynnið um allar breytingar . Ofangreindar upplýsingar ber að senda í tölvupósti : oskar@ksi.is . Af gefnu tilefni eru félögin beðin um að tilkynna KSÍ um allar breytingar á símanúmerum og netföngum . Mikilvægt er að skilaboð frá skrifstofu KSÍ komist ávallt til skila og berist til réttra aðila . Munið að öll þátttökugögn skulu berast fyrir 10. janúar !